Greqia përballë valës së refugjatëve
Mijëra emigrantë vazhdojnë të rrezikojnë jetët për të kaluar Mesdheun nga Afrika Veriore
Greqia ka zëvendësuar Italinë si vendi kryesor tranzit për emigrantët që synojnë të futen në Evropën Perëndimore. Mbi 100 mijë vetë janë futur në Greqi vetëm gjatë 6 muajve të parë të 2015. Pjesa më e madhe e tyre duan të kalojnë në Evropën Perëndimore, pasi Greqia e zhytur në krizë nuk paraqet alternativë tërheqëse. Por siç njofton korrespondenti Henry Ridgewell, udhëtimi përmes Ballkanit shoqërohet me rreziqe të shumta: Ditë e natë, anijet arrijnë në brigjet e ishullit Lesbos në Greqi, të mbushura me refugjatë. Më shumë se gjysma janë sirianë që i largohen luftës. Amro Hauydar është refugjat nga Siria Mbi 100 mijë emigrantë mbërritën në Greqi vetëm brenda këtij viti. Ata vijnë në një vend të mbërthyer nga kriza. Kryetari i bashkisë në Mitilini Spyros Galinos, thotë se është një situate katastrofike: Kur emigrantët mbërrijnë në Athinë, grupet humanitare thonë se nuk shohin shumë ndihma nga qeveria. Gauri Van Gulik është me Amnesty International. Itinerari i refugjatëve kalon nga Greqia nëpër Ballkanin Perëndimor, duke përshkuar Maqedoninë, Serbinë dhe Hungarinë që është porta për në Evropën Perëndimore. Amnesty International ka dokumentuar abuzime të shumta, thotë zonja Gulik. Hungaria ka filluar ndërtimin e një strukture rrethuese në vijën kufitare për të mos lejuar ardhjen e emigrantëve nga Serbia. Mijëra emigrantë të tjerë vazhdojnë të rrezikojnë jetët për të kaluar Mesdheun nga Afrika Veriore për në Itali. Mendohet se rreth 40 vetë mund të kenë gjetur vdekjen vetëm të mërkurën kur anija e tyre u përmbys pranë brigjeve të Libisë.